தூத்துக்குடியில் இயங்கி வரும் ஸ்டெர்லைட் ஆலையை மூடிட வலியுறுத்தி ம.தி.மு.க., பொதுச் செயலாளர் வைகோ, தூத்துக்குடி மாவட்டத்தில் கடந்த 2 நாட்களாக வாகனப் பிரச்சாரத்தில் ஈடுபட்டு வருகிறார். முதல் நாளில் கோவில்பட்டியில் பிரச்சாரத்தை துவக்கிய அன்றே பா.ஜ.க.,வினர் வைகோவுக்கு எதிராகக் கறுப்புக்கொடி காட்டினர். பின், குளத்தூர் பகுதியில் பிரச்சாரத்தில் ஈடுபட்டுக் கொண்டிருக்கும் போது, அவரை நோக்கி மதுபாட்டில்கள் வீசப்பட்டது. பாட்டில்கள், வைகோ மீது படாமல் கூட்டத்தில் நின்று கொண்டிருந்த ஒருவர் மீது விழுந்தது. இரண்டாவது நாள் பிரச்சாரத்தில் பெரிய அளவிலான எதிர்ப்புகள் ஏதுமில்லை.